
Jautājumi un atbildes par atklāto konkursu

“Gājēju un velo infrastruktūras izbūve Granīta ielā posmā no Krustpils ielas līdz Rīgas pilsētas robežai (tai skaitā seguma atjaunošana)”
(id. Nr. AMD 2026/46)

09.07.2026.
Jautājums:

Lūgums Pasūtītāju skaidrot - Nolikuma 3.4.1.1. un 3.4.2. apakšpunktos ir noteikts, ka atbildīgais būvdarbu vadītājs, kuram ir spēkā esošs būvprakses sertifikāts ceļu būvdarbu vadīšanā, un Pretendents, pieredzi var pierādīt ar darbiem, kuri pēc būvniecības veida tiek klasificēti kā izbūves, pārbūves un atjaunošanas darbi. Tomēr 3.4.1.2. un 3.4.1.3 apakšpunktos noteiktā pieredze būvdarbu vadītājiem pierādāma ar darbiem, kuri pēc būvniecības veida tiek klasificēti kā izbūves un pārbūves darbi. 

Lūgums Pasūtītājam pārskatīt un paredzēt līdzvērtīgus nosacījumus visos Nolikuma 3.4.1.1., 3.4.1.2., 3.4.1.3. un 3.4.2. apakšpunktos. 

Jautājums:
Lūgums Pasūtītāju skaidrot vai potenciālais Pretendets ir pareizi izpratis un Pretendenta pieredze, kas noteikta Nolikuma 3.4.2. apakšpunktā var tikt pierādīta ar gājēju celiņa/veloceliņa izbūves darbiem, kuru ietvaros ir veikti arī ielas pārbūves darbi, izbūvējot lusaforu krustojumu.

Atbilde:

Elektroniskajā iepirkumu sistēmā 2026.gada 8.jūlijā plkst.22:47 tika saņemti iespējamā pretendenta jautājumi. Saskaņā ar Publisko iepirkumu likuma 36.panta otro daļu, ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. 

Ņemot vērā to, ka Konkursa piedāvājumu atvēršana ir 2026.gada 14.jūlijā, atbilde uz 2026.gada 8.jūlijā saņemto informāciju netiek sniegta, sakarā ar to, ka informācijas pieprasījums netika iesniegts savlaicīgi, Pasūtītājam nav iespējams ievērot Publisko iepirkumu likuma 36.panta otrajā daļā norādīto termiņu.

